સુરક્ષા – સાવધાનીઃ જકાર્તામાં સૌથી મોટો પ્રશ્ન ખરાબ ટ્રાફિકનો છે. અહીં સતત ટ્રાફિક રહે છે અને તે પણ અસ્તવ્યસ્ત. આ ટ્રાફિકને કન્ટ્રોલ કરવા ખાસ કોલેજના વિદ્યાર્થીને તાલીમ આપીને તૈયાર કરવામાં આવ્યા છે. ખાસ લેન સિસ્ટમ પણ તૈયાર કરવામાં આવી છે. ટ્રાફિકની સાથોસાથ ત્રાસવાદી હુમલાઓનો ભય છે. સુરબાયામાં શ્રેણીબદ્ધ ત્રાસવાદી હુમલાઓ થયા હતા અને ડઝનેક લોકો માર્યા ગયા હતા એટલે બોમ્બ સ્ક્વોડ અને સ્નાઇપર ટુકડીઓ સહિત આશરે 10,000 સુરક્ષા કર્મચારી તૈનાત કરવામાં આવ્યા છે. ત્રીજો ચિંતાજનક પ્રશ્ન પ્રદૂષણનો છે. ટ્રાફિક અને વાહનોની અવ્યવસ્થાના કારણે બિનઆરોગ્યપ્રદ હવામાન છે. પ્રદૂષિત હવામાન અને પ્રદૂષિત નદીઓ – આ રમતોત્સવ માટે ખૂબ ચિંતાનો વિષય છે. તેને કન્ટ્રોલ કરવા શ્રેષ્ઠ પ્રયત્નો થઈ રહ્યા છે.